Publication: Magyar Közlöny
Issue: MK-2002-17 (Year: 2002, Number: 17)
Era: 1990-2004
Section: Az Eredménykimutatás szerkezete és tartalma megegyezik a 250/2000. (XII. 24.) Korm. rendeletben (Szkr.)
Paragraph Index: 971

25.B PÉNZÜGYI VÁLLALKOZÁS — Kötelezettségek részletezése A jelentés célja A jelentõtáblát a pénzügyi vállalkozás tevékenységében az egyes hitelezõkhöz kapcsolódó koncentrált kockázatok felméréséhez kell kitölteni. A jelentés kitöltése A jelentésben pénzügyi vállalkozásnak az ügyfelekkel szembeni kötelezettségeit (forrásokat) kell részletezni, köztük a hitelintézeteket is fel kell tüntetni (mint hitelnyújtókat vagy egyéb módon finanszírozókat). 2002/17/II. szám A 0. Összesen sor a Nem részletezettek összesen sor, valamint a 01. sortól felsorolt — a pénzügyi vállalkozásnak forrást biztosító ügyfelek adatainak összegzésére szolgál. Az ügyfeleket (forrásnyújtókat) az a) Partner megnevezése oszlopban tételesen, név szerint, a törzsszám feltüntetésével kell felsorolni. Magánszemély (lakossági ügyfél) esetében a jelentésben a megnevezés oszlopban az ügyfél teljes neve mellett az anyja nevét is fel kell tüntetni, a Törzsszámnál a születési idõpontot kell megadni. Az olyan magánszemélyek esetében, akik az adott ügylet jellege következtében azonosítatlanok (pl. a záloghitelezésnél anonim ügyfelek), a megnevezéshez „Ismeretlen név” megjegyzést, a törzsszámhoz „S” betûjelet kell beírni. A nem ismert vállalkozásokat „azonosítatlan szervezet” néven 90000025 törzsszámmal kell jelenteni. Külföldiek esetén a név mellett fel kell tüntetni az ügyfél székhelyét is és a Törzsszám oszlopba „8” számjelet. Külföldiek esetében a név mellett fel kell tüntetni az ügyfél székhelyét is. A b) Törzsszám oszlopban az ügyfél adószámának elsõ nyolc számjegyét, külföldi ügyfelek esetén „8” számjelet kell beírni. A c) Nem részletezettek összesen sorban a 01. sortól kezdõdõ részletezõ sorokban fel nem sorolt ügyfeleket — az egyezõség érdekében — összevontan kell kimutatni. A 01. sortól — folyamatosan — egyenként fel kell sorolni a 25 legnagyobb ügyfelet (beleértve a hitelintézetet is), az elhelyezett összes forrást (a pénzügyi vállalkozásnak a kötelezettségét.) Részletezni a saját tõke 5%-át, vagy a legalább 1 M Ft-ot meghaladó összegû ügyféllel szembeni kötelezettséget kell. Amennyiben a pénzügyi vállalkozásnak az MNB-vel, illetve az állammal (központi költségvetéssel) szembeni kötelezettsége van, a részletezõ sorokban nem kell ezeket külön kiemelni, azokat a 01. Nem részletezettek között kell szerepeltetni. A beszámolás napján forintban és devizában (forintban kimutatott) fennálló kötelezettségeket külön oszlopokban kell feltüntetni és az állományokat az l) oszlopban összegezni. A Kötelezettség jogcíme oszlopokban az ügyféllel szembeni kötelezettségeket nevesíteni (pl hitel, váltótartozás stb, szükség esetén rövidíteni pl. szállítóval szembeni tartozás = szállító) kell, az Állomány oszlopokban a kötelezettség összegét kell feltüntetni. A kötelezettségek jogcímkódja — hasonlóan a követelésekhez — a következõ: pénzkölcsön fogyasztási kölcsön záloghitel egyéb hitel követelés megvásárlása lejárt követelés nem lejárt követelés áfa-visszatérítés zálogkölcsön szállító követelés pénzügyi lízing kezesség vállalása váltó, csekk egyéb tevékenységbõl származó követelés egyéb kötelezettség (számviteli fogalom szerint) A kötelezettségek jogcíme és annak besorolása értelemszerûen a vállalkozás által igénybe vett szolgáltatásokhoz (Forrás oldalhoz) kapcsolódik. Abban az esetben, ha a pénzügyi vállalkozásnak egy ügyfél felé többféle kötelezettsége van, akkor ezeket az alaptáblában összevontan, egy összegben kell szerepeltetni. Az egy ügyfélre vonatkozó összevontan kimutatott kötelezettségek esetén a „Kötelezettség jogcíme” oszlopban a 25.B1 táblamellékletben közölt sorszámot kell feltüntetni.

Source: https://magyarkozlony.hu/hivatalos-lapok/519666164a46c1e7852355d0fcc6569015d62fcb/dokumentumok/d8674e2a1e77b3334e86bda8e73b34f287980026/letoltes